stanford-oval/wikipedia huggingface dataset:
ดารณีนุช ปสุตนาวิน
ประวัติ

ดารณีนุช ปสุตนาวิน เป็นบุตรของสุภี กับกัลยา ปสุตนาวิน บิดาเป็นชาวอำเภอศรีสัชนาลัย จังหวัดสุโขทัยและเป็นนักเขียนภาพประกอบนวนิยายและสารคดีส่วนมารดาเป็นชาวอำเภอคีรีมาศ จังหวัดสุโขทัย ดารณีนุชสมรสกับกฤต โพธิปิติ ช่วงปี พ.ศ. 2538 มีบุตรชายสองคน ชื่อ กฤณ (ชื่อเล่น: กั๊ท) และติณห์ (ชื่อเล่น: แก๊งค์) ซึ่งเธอและสามีได้หย่าร้างกันเมื่อ พ.ศ. 2556 หลังการหย่าเธอยังคงติดต่อกับอดีตสามี แต่ตัวเธอได้เปลี่ยนกลับมาใช้สกุลก่อนสมรสแล้ว
การศึกษา ระดับมัธยมศึกษา จากโรงเรียนเตรียมอุดมศึกษาพัฒนาการ (รุ่น3), นิเทศศาสตรบัณฑิต มหาวิทยาลัยกรุงเทพ รุ่น 24 / ปีที่สำเร็จการศึกษา 2533
ผลงาน > ซิทคอม

| ปี | เรื่อง | รับบท |
| --- | --- | --- |
| 2536 | สามคนอลเวง / มหาชนอลเวง |  |
| 2546 | ตึกสามเพดานสูง | ยามหญิง |
| 2559 | รักแท้..แม่ไม่ปลื้ม | อ้อย |
| 2561 | ชะนีหนีคาน (บ้านสราญแลนด์) | แม่ของดิน |
ผลงาน > ภาพยนตร์

| ปี | เรื่อง | รับบท |
| --- | --- | --- |
| 2538 | รักแท้บทที่ 1 |  |
| 2538 | สติแตกสุดขั้วโลก |  |
| 2549 | มอ๘ | บุญรอด |

| 2553 | ชั่วฟ้าดินสลาย | มะขิ่น |
| 2554 | อุโมงค์ผาเมือง |  |
| 2555 | คิวแมน เกษตรกรไทยหัวใจหล่อมาก |  |
| 2557 | แผลเก่า | รับเชิญ หญิงชาวบ้าน |
ผลงาน > Concert

2552 SAF Concert# 2" Senior Artist Fantasia
2553 Golf มั้ย Took Concert
ผลงาน > มิวสิกวิดีโอ

รักเดียวใจเดียว - เสือ ธนพล อินทฤทธิ์
วาย - กอล์ฟ เบญจพล เชยอรุณ
ปั่นจักรยาน (Bike for Dad)
ผลงาน > พิธีกร

เพื่อนรักมหัศจรรย์ ช่อง 9
ดวงกับดาว ช่อง 3
พีเพิลเกม ช่อง 3
3 โชะ โป๊ะเชะ ช่อง 3
แซททีวี ช่อง 5
หลังคาเดียวกัน (แทนหนูแหม่ม สุริวิภา กุลตังวัฒนา
What is it ? อะไรกันนี่ ช่อง 3 (ตัวช่วยในรายการ)
ดารานอกจอ ช่อง 3
เกมนักชิม ช่อง ไอทีวี
เกมอิ่มบุญ ช่อง 7
ก้อง ท็อป Off Scenes
Speak Out ช่อง True inside 61
คันปาก ช่อง 7
ซุปเปอร์เมีย ช่อง FAN TV
เจ๊รู้...สรรหามาเล่า ช่อง PPTV
เพลินวัย ช่อง PPTV
สตรีหมายเลข ๑
The Guest House On The Road ช่อง 3
รายการ ONTOP ช่อง NOW 26
เกมพันหน้า ช่อง 7
รายการ คดีสีชมพู ช่อง Workpoint
รายการ The Queen ราชนีโต๊ะกลม ช่อง 3
รายการ The cover เหมือนขั้นเทพ ช่อง 7
รายการ เก้ง กวาง บ่าง ชะนี ช่อง 3
รายการ แม่บ้าน ประจัญบาญ ช่อง 32 ไทยรัฐทีวี
รายการ หม้ายตัวแม่ ทุกวันอาทิตย์ เวลา 17.00 - 18.00 น. (เริ่มวันอาทิตย์ที่ 1 เมษายน 2561) ทางช่อง 9 ร่วมกับ  ตุ๊ก ญาณี จงวิสุทธิ์ และ  พิ้งกี้ สาวิกา ไชยเดช
รายการ เผือกร้อนตอนบ่าย ทุกวันเสาร์ เวลา 16.00-16.30 น. (เริ่มวันเสาร์ที่ 7 ธันวาคม 2562) ทางช่อง 3 ร่วมกับ ก้อง ปิยะ เศวตพิกุล และ อ้น ศรีพรรณ ชื่นชมบูรณ์
ถามสุดซอย Weekend เนชั่นทีวี
แหล่งข้อมูลอื่น

หนังดี
ประวัติดารา ผลงาน ท๊อป ดารณีนุช โพธิปิติ
วัดมหาธาตุยุวราชรังสฤษฎิ์ราชวรมหาวิหาร

| วัดมหาธาตุยุวราชรังสฤษฎิ์ราชวรมหาวิหาร |
| --- | --- |
วัดมหาธาตุยุวราชรังสฤษฎิ์ราชวรมหาวิหาร

ชื่อสามัญ: วัดมหาธาตุ
ที่ตั้ง: แขวงพระบรมมหาราชวัง เขตพระนคร กรุงเทพมหานคร 10200
ประเภท: พระอารามหลวงชั้นเอก ชนิดราชวรมหาวิหาร
นิกาย: เถรวาท มหานิกาย
เจ้าอาวาส: พระพรหมวชิราธิบดี (พีร์ สุชาโต)
ความพิเศษ: มหาวิทยาลัยสงฆ์แห่งที่ 2 ของไทย
เว็บไซต์: http://www.watmahathat.com/
หมายเหตุ: 

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดมหาธาตุยุวราชรังสฤษฎิ์ราชวรมหาวิหาร
ขึ้นเมื่อ: 22 พฤศจิกายน พ.ศ. 2492
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000062
 
 
 
 สถานีย่อยพระพุทธศาสนา
วัดมหาธาตุยุวราชรังสฤษฎิ์ราชวรมหาวิหาร เป็นพระอารามหลวงชั้นเอก ชนิดราชวรมหาวิหาร เดิมเป็นวัดราษฎร์ ชื่อ วัดสลัก สร้างในสมัยกรุงศรีอยุธยาส่วนในรัชสมัยพระบาทสมเด็จพระพุทธยอดฟ้าจุฬาโลกมหาราช เมื่อทรงสถาปนากรุงรัตนโกสินทร์เป็นราชธานี และทรงสร้างพระบรมมหาราชวังเป็นที่ประทับ และสร้างพระราชวังบวรสถานมงคลเป็นที่ประทับสมเด็จพระบวรราชเจ้ามหาสุรสิงหนาท กรมพระราชวังบวรสถานมงคล นั้น วัดสลักเป็นวัดที่อยู่กึ่งกลางระหว่างพระบรมมหาราชวังกับพระราชวังบวรสถานมงคล สมเด็จพระบวรราชเจ้ามหาสุรสิงหนาทโปรดให้บูรณปฏิสังขรณ์วัดสลักเมื่อ พ.ศ. 2326 พร้อมกับการก่อสร้างพระราชวังบวรสถานมงคล จากนั้นทรงเปลี่ยนชื่อวัดจากวัดสลักเป็นวัดนิพพานารามเมื่อพระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้ใช้วัดนิพพานารามเป็นสถานที่ทำสังคายนาในปี พ.ศ. 2331 ได้ทรงพระกรุณาโปรดเกล้าฯ พระราชทานนามวัดใหม่ว่า “วัดพระศรีสรรเพชญ” และใน พ.ศ. 2346 พระราชทานนามใหม่ว่าวัดพระศรีรัตนมหาธาตุราชวรมหาวิหาร ตามชื่อวัดในกรุงศรีอยุธยาที่เป็นที่ประดิษฐานพระบรมสารีริกธาตุและเป็นที่ประทับของสมเด็จพระสังฆราช
วัดมหาธาตุเป็นสถานที่ที่ใช้เป็นที่พระราชทานเพลิงพระบุพโพเจ้านายซึ่งดำรงพระเกียรติยศสูง ในรัชสมัยพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ใช้พื้นที่ของวัดเป็นที่สร้างเมรุพระราชทานเพลิงพระศพพระบรมวงศ์ชั้นสูง ในปลาย พ.ศ. 2432 โปรดเกล้าฯ ให้จัดตั้งบาลีวิทยาลัยที่วัดมหาธาตุ เรียกว่ามหาธาตุวิทยาลัย และย้ายการบอกพระปริยัติธรรมมาจากวัดพระศรีรัตนศาสดาราม ต่อมา ใน พ.ศ. 2437 โปรดเกล้าฯ ให้สร้างอาคารถาวรวัตถุ เรียกว่า สังฆิกเสนาสน์ราชวิทยาลัย เพื่อใช้ในงานพระบรมศพสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร หลังจากนั้น จะทรงอุทิศถวายแก่มหาธาตุวิทยาลัย เพื่อเป็นที่เรียนพระปริยัติธรรมชั้นสูง ซึ่งจะได้พระราชทานนามว่า “มหาจุฬาลงกรณราชวิทยาลัย” แต่อาคารหลังนี้มาสร้างเสร็จในรัชสมัยพระบาทสมเด็จพระมงกุฎเกล้าเจ้าอยู่หัว และงานพระบรมศพสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ทรงจัดที่วัดบวรสถานสุทธาวาส ใน พ.ศ. 2439 โปรดเกล้าฯ พระราชทานพระราชทรัพย์ส่วนพระองค์ของสมเด็จพระบรมโอรสาธิราชฯ สยามมกุฎราชกุมาร ในการบูรณะวัดมหาธาตุและพระราชทานนามว่า “วัดมหาธาตุยุวราชรังสฤษฎิ์”
ศิลปกรรม > พระอุโบสถ

พระอุโบสถตั้งอยู่ในระเบียงคด เป็นหนึ่งใน 3 อาคารหลักในเขตพุทธาวาส โครงสร้างเป็นอาคารก่ออิฐถือปูนทรงโรงขนาดใหญ่ ผนังภายนอกก่อทึบเเละเจาะช่องหน้าต่างรอบอาคาร มีประตูเข้าทางด้านข้าง 4 ทาง ไม่มีระเบียง ภายในมีเสาร่วมในล้อมรอบ 4 ด้าน ซึ่งเป็นเอกลักษณ์ของอาคารที่สร้างโดยวังหน้า การสร้างเสาร่วมในล้อมรอบ 4 ด้าน ทำให้พื้นที่ภายในเหมือนถูกแบ่งออกเป็น 2 ส่วน คือ ส่วนชั้นในเป็นที่ประดิษฐานพระประธษนเเละทำกิจกรรมหลัก เช่น กาทำวัตร, การทำสังฆกรรม ส่วนชั้นนอกเป็นแนวทางเดินยาวเหมาะกับการเดินจงกรม ซุ้มประตูหน้าต่างเป็นทรงบรรพเถลง ใบสีมาพของพระอุโบสถเป็นลักษณะพิเศษของศิปกรรมสกุลช่างวังหน้า คือ มีใบสีมา 7 ใบ ใบสีมาทั้งหมดติดตั้งบนผนัง โดยใบเสมาประจำมุมจะอยู่ภายนอกอาคารเป็นใบสีมารูปครุฑยุดนาค เเละใบเสมาประจำด้านจะอยู่ภายในอาคารเป็นรูปพระนารายณ์ทรงครุฑ ลักษณะใบสีมาฝังผนังนี้ยังพบอีกในวัดชนะสงคราม ซึ่งเป็นอีกวัดที่สมเด็จพระบวรราชเจ้ามหาสุรสิงหนาททรงบูรณะอีกวัด เเละรูปแบบนี้ยังส่งอิทธิพลต่อวัดอื่นๆ ในเวลาต่อมา เช่น วัดบวรนิเวศวิหาร วัดไพชยนต์พลเสพ ลักษณะโดยรวมของพระอุโบสถคาดว่าไม่มีการเปลี่ยนแปลงมากนัก เเม้มีการบูรณะครั้งใหญ่ในสมัยพระบาทสมเด็จพระนั่งเกล้าเจ้าอยู่หัว จากเรื่องเล่าในพระบรมราชาธิบายในรัชกาล ที่ 4 ว่า สมเด็จพระสังฆราชเเละพระราชาคณะได้ขอให้รัชกาลที่ 3 ทรงบูรณณะวัดมหาธาตุหลายครั้งให้ใหญ่โตเเบบวัดพระเชตุพนฯ เนื่องจากวัดนี้เป็นที่ประทับของสมเด็จพระสังฆราช มีพระสงฆ์ทุกสารทิศเดินทางไปมา พระองค์รับสั่งว่า การปฏิสังขรณ์เป็นสิ่งที่ควรทำ เเต่ไม่สามารถเปลี่ยนแปลงอะไรตามพระราชหฤทัยได้ เพราะสมเด็จพระบวรราชเจ้ามหาสุรสิงหนาทได้เเช่งสาบานต่างๆ ไว้ จะเยื้องยักของท่านก็ไม่ได้ ถ้าท่านเจ้าคุณทั้งปวงจะให้ปฏิสังขรณ์ ของให้พระองค์เเก่ชราเเล้วจึงตกกระไดพลอยโจนทำไปถวาย ด้วยเหตุนี้เมื่อทรงพระชนมายุครบ 60 พรรษาจึงมีรับสั่งให้บูรณะปฏิสังขรณ์วัดนี้เเละวัดชนะสงคราม เเละวัดอื่นๆ ที่สมเด็จพระบวรราชเจ้ามหาสุรสิงหนาททรงสร้าง โดยการบูรณะพระอุโบสถนี้คงมีเพียงการเสริมผนังเเละเสาพระอุโบสถให้สูงเพิ่มขึ้น 1 ศอก เเละการทำเครื่องหลังคาใหม่
ศิลปกรรม > พระอุโบสถ > หน้าบันพระอุโบสถ

เครื่องหลังคาของพระอุโบสถเป็นแบบไทยประเพณี อยู่ในผังสามเหลี่ยมผืนผ้า มีเครื่องลำยองประกอบด้วย ช่อฟ้า ใบระกา หางหงส์ แต่มีเอกลักษณ์คือการทำตัวรวยระกาที่พาดเป็นแนวตรงยาวตั้งเเต่ช่อฟ้าถึงหางหงส์ไม่มีหยักโค้งที่เรียกว่า นาคสะดุ้ง ซึ่งเป็นลักษณะเฉพาะที่พบในอาคารที่สร้างขึ้นโดยสกุลช่างวังหน้า เช่น พระที่นั่งศิวโมกขพิมาน พระที่นั่งพุทไธสวรรค์ พระที่นั่งอิศราวินิจฉัย พระอุโบสถวัดชนะสงคราม ก็มีลักษณะเช่นนี้ พื้นที่หน้าบันเป็นไม้แกะสลักปิดทองประดับกระจกตรงกลางเป็นรูปพระนารายณ์ทรงครุฑล้อมด้วยเทพพนมเเละเทวดาถือพระบรรค์ โดยหน้าบันน่าจะได้รับการบูรณะในสมัยรัชกาลที่ 3 โดยมีลักษณะที่บ่งชี้คือ การทำลวดลายพื้นหลังเป็นดอกพุดตานเครือเถาก้านเเย่งเต็มพื้นที่ เเละมีการทำกรอบสามเหลี่ยมภายในหน้าบันอีกชั้นล้อไปกับกรอบภายนอก ซึ่งคล้องจองกับรูปแบบของหน้าบันอาคารที่สร้างเเละบูรณะในสมัยรัชกาลที่ 3 อื่นๆ เช่น หน้าบันพระอุโบสถ วัดพระเชตุพนฯ, หน้าบันพระอุโบสถเเละพระวิหารหลวง วัดสุทัศน์ฯ
ศิลปกรรม > พระอุโบสถ > พระศรีสรรเพชญ์

พระศรีสรรเพชญ์เป็นพระประธานในพระอุโบสถ เป็นพระพุทธรูปก่ออิฐถือปูน หน้าตักกว้าง 5.16 เมตร สูง 6.96 เมตร สันนิษฐานว่าสมเด็จพระบวรราชเจ้ามหาสุรสิงหนาทโปรดให้พระยาเทวารังสรรค์ ผู้เป็นช่างวังหน้าปั้นขึ้นเมื่อคราวพระองค์บูรณปฏิสังขรณ์วัดนี้ นามของพระพุทธรูปจึงเรียกตามชื่อเดิมของวัด คือ พระศรีสรรเพชญ์ ต่อมาในปี พ.ศ.2387 รัชกาลที่ 3 โปรดเกล้าให้บูรณะวัดนี้ทั้งพระอารามโดยให้ก่อความสูงของพระอุโบสถสูงขึ้น 1 ศอก เเละก่อเสริมพระศรีสรรเพชญ์ให้ใหญ่ขึ้นตามพระอุโบสถ โดยพระยาชำนิรจนาเป็นผู้ปั้น ดังนั้นลักษณะในปัจจุบันจึงน่ามีลักษณะที่เป็นงานช่างในสมัยรัชกาลที่ 3 ปรากฏบางส่วน ลักษณะของพระศรีสรรเพชญ์มีพระพักตร์อบู่ในกรอบสี่เหลี่ยม พระพักตร์ดูเคร่งขรึม พระวรกายหนาใหญ่ เเสดงยังให้เห็นว่ายังมีต้นเค้าของพระพุทธรูปสมัยอยุธยาปะปนอยู่บ้าง ลักษณะอื่นๆ เช่น การทำนิ้วพระหัตถ์ยาวเสมอกัน การทำสังฆาฏิแผ่นใหญ่อยู่กึ่งกลางพระวรกาย เป็นรูปแบบทั่วไปของการสร้างพระพุทธรูปสมัยรัตนโกสินทร์ตอนต้น
ศิลปกรรม > พระวิหาร

พระวิหารตั้งอยู่ในระเบียงคด เป็นหนึ่งใน 3 อาคารหลักในเขตพุทธาวาส โครงสร้างเป็นอาคารก่ออิฐถือปูนทรงโรงขนาดใหญ่มีขนาดใหล้เคียงพระอุโบสถ มีมุขโถงด้านหน้า-หลัง การสร้างมุขโถงหน้า-หลังนี้ น่าจะมีการสร้างเพิ่มเติมในสมัยรัชกาลที่ 3 เพื่อให้มีัขนาดความยาวเท่าพระอุโบสถ ภายในมีเสาร่วมใน 2 ด้าน ใช้เสาทรงสี่เหลี่ยมทึบตันขนาดใหญ่รับน้ำหนัก เครื่องหลังคาคล้ายพระอุโบสถคือ มีหลังคาชั้นเดียวไม่มีการซ้อนชั้น กระเบื้องหลังคาใช้สีส้มทั้งหลังคา เครื่องลำยองทำตัวรวยระกาพาดเป็นแนวตรงยาวตั้งเเต่ช่อฟ้าถึงหางหงส์ไม่มีหยักโค้งที่เรียกว่า นาคสะดุ้ง คันทวยมีลักษณะพิเศษคือมีลายเถาวัลย์พัน ซึ่งทั้งหมดนี้เป็นเป็นลักษณะของสถาปัตยกรรมสกุลช่างวังหน้า พระวิหารได้รับการบูรณะครั้งใหญ่ในสมัยรัชกาลที่ 3 นอกจากการสร้างมุขโถงด้านหน้า-หลัง เเล้ว คงมีการเปลี่ยนเครื่องหลังคาใหม่ด้วย โดยมีการบูรณะใหญ่ครั้งล่าสุดในสมัยรัชกาลที่ 5 ภายในพระวิหารประดิษฐานพระประธานที่มีลักษณะคล้ายพระศรีสรรเพชญ์พระประธานในพระอุโบสถ รวมถึงเป็นพิพิธภัณฑ์ของวัด มีพระพุทธรูปโบราณ ตู้พระธรรม พระไตรปิฏกใบลาน พระเเสงดาบราวเทียน เเละของโบราณอีกมากมาย
ศิลปกรรม > พระวิหาร > หน้าบันพระวิหาร

เครื่องหลังคาของพระวิหารมีลักษณะเหมือนกับเครื่องหลังคาของพระอุโบสถทุกประการ คือ มีหลังคาชั้นเดียวไม่มีการซ้อนชั้น กระเบื้องหลังคาใช้สีส้มทั้งหลังคา เครื่องลำยองทำตัวรวยระกาพาดเป็นแนวตรงยาวตั้งเเต่ช่อฟ้าถึงหางหงส์ไม่มีนาคสะดุ้ง ต่างกันเพียงลวดลายของหน้าบัน หน้าบันพระวิหารเป็นไม้เเกะสลักปิดทองประดับกระจก พื้นหลังสลักเป็นลายดอกพุดตานคล้ายพระอุโบสถ แต่มีส่วนที่ต่างออกไป คือ ตรงกลางเเกะสลักเป็นตราพระราชลัญจกรของ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร เป็นรูปจุลมงกุฏ (พระเกี้ยวยอด) มีรัศมีเป็นช่อชัยพฤกษ์ มีอักษรพระนามาภิไธยย่อ ร.จ.บ.ต.ว.ห.จ. อยู่ในเเพรเเถบด้านล่าง แต่หน้าบันพระวิหารไม่ปรากฏการทำกรอบสามเหลี่ยมในหน้าบันเหมือนพระอุโบสถ ซึ่งน่าจะได้รับการบูรณะใหม่ในสมัยรัชกาลที่ 5 เมื่อ พ.ศ.2439
ศิลปกรรม > พระมณฑป

พระมณฑปตั้งอยู่ในระเบียงคด เป็นหนึ่งใน 3 อาคารหลักในเขตพุทธาวาส โครงสร้างเป็นอาคารก่ออิฐถือปูนทรงโรงขนาดสูงใหญ่อยู่ในผังสี่เหลี่ยมจตุรัส แต่เดิมหลังคาพระมณฑปเป็นยอดเเบบทรงปราสาทสันนิษฐานว่าคล้ายแบบมณฑปวัดพระศรีรัตนศาสดาราม ซึ่งเดิมสมเด็จพระบวรราชเจ้ามหาสุรสิงหนาทตั้งใจจะสร้างในพระราชวังบวรสถานมงคล แต่รัชกาลที่ 1 เห็นว่าไม่เหมาะสม เพราะหลังคาทรงปราสาทเป็นเครื่องยอดสำหรับพระมหากษัตริย์เท่านััน จึงได้ย้ายเครื่องหลังคาปราสาทมาสร้างที่พระมณฑปแห่งนี้ ต่อมาใน พ.ศ. 2344 ส่วนหลังคาได้เกิดไฟไหม้เนื่องจากดอกไม้ไฟที่สามเณรจุดเล่นเเล้วไปตกบนหลังคา ทำให้เครื่องหลังคาไฟไหม้เสียหายทั้งหมด จึงโปรดให้สร้างหลังคาใหม่เป็นทรงจตุรมุข เเละได้รับการบูรณะใหม่ในสมัยรัชกาลที่ 3 โดยเปลี่ยนหลังคาใหม่เป็นทรงโรงดังที่ปรากฏในปัจจุบัน ซุ้มประตูพระมณฑปเป็นทรงปราสาท เเละซุ้มหน้าต่างเป็นทรงบรรพเเถลง คันทวยเป็นแบบมีเครือเถาวัลย์พันเเบบเดียวกับพระอุโบสถเเละพระวิหาร
ศิลปกรรม > พระมณฑป > หน้าบันพระมณฑป

เครื่องหลังคาพระมณฑป มีลักษณะเเบบเดียวกับพระอุโบสถเเละพระวิหาร คือ มีหลังคาชั้นเดียวไม่มีการซ้อนชั้น กระเบื้องหลังคาใช้สีส้มทั้งหลังคา เครื่องลำยองทำตัวรวยระกาพาดเป็นแนวตรงยาวตั้งเเต่ช่อฟ้าถึงหางหงส์ไม่มีนาคสะดุ้ง โดยหน้าบันของพระมณฑปเป็นไม้เเกะสลักปิดทองประดับกระจก ตรงกลางสลักเป็นรูปพระลักษมณ์ทรงหนุมาน ล้อมรอบด้าลพลกระบี่เหาะซึ่งเป็นพลทหารจากเรื่องรามเกียรติ์ พื้นหลังเเกะาลักเป็นรูปลายเครือเถาเคล้าก้าน โดยรูปพระลักษมณ์ทรงหนุมานนี้เป็นพระราชลัญจกรณ์ของสมเด็จพระบวรราชเจ้ามหาสุรสิงหนาท ซึ่งทั้งเครื่องหลังคานี้น่าจะได้รับการบูรณะในสมัยรัชกาลที่ 3
ศิลปกรรม > พระมณฑป > พระเจดีย์ทองศรีรัตนมหาธาตุ

พระเจดีย์ทองศรีรัตนมหาธาตุ เป็นเจดีย์ขนาดเล็กประดิษฐานในพระมณฑป ตั้งอยู่บนบุษบกไม้ ภายในบรรจุพระบรมสารีริกธาตุอันเป็นที่มาของชื่อวัด เเละเป็นที่บรรจุพระอัฐิสมเด็จพระปฐมบรมมหาชนกด้วยบนฐานของพระเจดีย์ ลักษณะโดยรวมของพระเจดีย์ คือ เป็นเจดีย์ทรงเครื่อง อยู่ในผังย่อมุมไม้สิบสอง มีชุดฐานสิงห์ 2 ชั้น  คั่นด้วยชั้นเชิงบาตร 2 ฐาน โดยฐานสิงห์ชั้นล่างประดับสิงห์ด้านละ 2 ตัว ชั้นเชิงบาตรประดับครุฑยุดนาคด้านละ 2 ตัว ต่างจากฐานของเจดีย์ทรงเครื่องทั่วไปซึ่งอาจจะมาจากการต้องการยกฐานะของเจดีย์นี้ให้สูงกว่าเจอีย์ทั่วไป ถัดขึ้นไปเป็นองค์ระฆังเเละบัลลังก์เป็นทรงเหลี่ยมอยู่ในผังย่อมุมไม้สิบสอง ไม่มีบัวรองรับองค์ระฆัง ส่วนยอดเป็นบัวทรงคลุ่มเถา ปลี ลูกแก้ว ปลียอด ตามลำดับ รอบพระเจดีย์มีพระพุทธรูปยืนเเละนั่งสลับกันรูปแบบศิลปะสุโขทัย ซึ่งน่าจะเป็นพระพุทธรูปที่รัชกาลที่ 1 ทรงอัญเชิญมาจากเมืองสุโขทัย
ลำดับอธิบดีสงฆ์

| ลำดับที่ | รายนาม | เริ่มวาระ | สิ้นสุดวาระ | หมายเหตุ |
| --- | --- | --- | --- | --- |
| 1 | สมเด็จพระอริยวงษญาณ สมเด็จพระสังฆราช (ศุข) | พ.ศ. 2336 | พ.ศ. 2359 |  |
| 2 | สมเด็จพระอริยวงษญาณ สมเด็จพระสังฆราช (มี) | พ.ศ. 2359 | พ.ศ. 2362 |  |
| 3 | สมเด็จพระพนรัตน (อาจ) | พ.ศ. 2362 | พ.ศ. 2363 |  |
| 4 | สมเด็จพระอริยวงษญาณ สมเด็จพระสังฆราช (สุก ญาณสังวร) | พ.ศ. 2363 | พ.ศ. 2365 |  |
| 5 | สมเด็จพระอริยวงษญาณ สมเด็จพระสังฆราช (ด่อน) | พ.ศ. 2365 | พ.ศ. 2385 |  |
| 6 | พระญาณไตรโลก (พุก) | พ.ศ. 2386 | พ.ศ. 2393 |  |
| 7 | สมเด็จพระพุทธโฆษาจารย์ (ฉิม) | พ.ศ. 2394 | พ.ศ. 2400 |  |
| 8 | พระราชกวี (คง) | พ.ศ. 2400 |  ? |  |
| 9 | พระศาสนานุรักษ์ (รัก) |  ? |  ? |  |
| 10 | พระญาณสมโพธิ (อิ่ม) |  ? |  ? |  |
| 11 | พระคุณาจริยาวัตร (คำ) |  ? |  ? |  |
| 12 | พระญาณสมโพธิ (คำ) |  ? | พ.ศ. 2432 |  |
| 13 | สมเด็จพระวันรัต (ฑิต อุทโย) | พ.ศ. 2432 | พ.ศ. 2466 |  |
| 14 | สมเด็จพระวันรัต (เฮง เขมจารี) | พ.ศ. 2466 | พ.ศ. 2486 |  |
| 15 | พระพิมลธรรม (ช้อย ฐานทตฺโต) | พ.ศ. 2486 | พ.ศ. 2490 |  |
| 16 | สมเด็จพระพุฒาจารย์ (อาจ อาสโภ) | พ.ศ. 2490 | พ.ศ. 2503 | (สมัยที่ 1) |
| 17 | พระธรรมปัญญาบดี (สวัสดิ์ กิตฺติสาโร) | พ.ศ. 2503 | พ.ศ. 2523 |  |
| 18 | สมเด็จพระพุฒาจารย์ (อาจ อาสโภ) | พ.ศ. 2523 | พ.ศ. 2532 | (สมัยที่ 2) |
| 19 | พระสุเมธาธิบดี (บุญเลิศ ทตฺตสุทฺธิ) | พ.ศ. 2533 | พ.ศ. 2547 |  |
| 20 | พระพรหมวชิราธิบดี (พีร์ สุชาโต) | พ.ศ. 2547 | – | ปัจจุบัน |
แหล่งข้อมูลอื่น

แผนที่และภาพถ่ายทางอากาศของ วัดมหาธาตุยุวราชรังสฤษฎิ์ราชวรมหาวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′16″N 100°29′30″E﻿ / ﻿13.754382°N 100.491546°E﻿ / 13.754382; 100.491546
ภาพถ่ายทางอากาศของ วัดมหาธาตุยุวราชรังสฤษฎิ์ราชวรมหาวิหาร
| ด ค กพระอารามหลวงชั้นเอก |
| --- | --- | --- |
| ชนิดราชวรมหาวิหาร |  วัดพระเชตุพนวิมลมังคลาราม  วัดพระปฐมเจดีย์  วัดพระพุทธบาท (สระบุรี)  วัดมหาธาตุยุวราชรังสฤษฎิ์  วัดสุทัศนเทพวราราม  วัดอรุณราชวราราม  |  |
| ชนิดราชวรวิหาร |  วัดนิเวศธรรมประวัติ  วัดบวรนิเวศ  วัดเบญจมบพิตรดุสิตวนาราม  วัดพระบรมธาตุไชยา  วัดพระศรีรัตนมหาธาตุ (สุโขทัย)  วัดราชบพิธสถิตมหาสีมาราม  วัดราชประดิษฐสถิตมหาสีมาราม  วัดราชโอรสาราม  วัดสุวรรณดาราราม  วัดเสนาสนาราม  |  |
| ชนิดวรมหาวิหาร |  วัดญาณสังวราราม  วัดพระธาตุพนม  วัดพระธาตุหริภุญชัย  วัดพระมหาธาตุ (นครศรีธรรมราช)  วัดพระศรีมหาธาตุ (บางเขน)  วัดพระศรีรัตนมหาธาตุ (พิษณุโลก)  วัดพระสิงห์ (เชียงใหม่)  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
พระอุโบสถ
ภายในพระอุโบสถ
หน้าบันพระอุโบสถ
พระศรีสรรเพชญ์
พระวิหาร
หน้าบันพระวิหาร
พระมณฑป
หน้าบันพระมณฑป
พระเจดีย์ทองศรีรัตนมหาธาตุ
นีกอล พาชินยัน

| ฮิสเอ็กเซลเลนซีนีกอล พาชินยัน |
| --- | --- |
Նիկոլ Փաշինյան
พาชินยันเมื่อปี 2023

นายกรัฐมนตรีอาร์มีเนียคนที่ 16
อยู่ในวาระ
เริ่มดำรงตำแหน่ง  8 พฤษภาคม 2018
ประธานาธิบดี: อาร์เมน ซาร์เคิสยัน อาเลน ซีมอนยัน (รักษาการแทน) วาฮาเกิน ฆาชาตูร์ยัน
ก่อนหน้า: กาเรน การาเปตยัน (รักษาการแทน)
สมาชิกรัฐสภา
ดำรงตำแหน่ง 6 พฤษภาคม 2012 – 8 พฤษภาคม 2018
กลุ่มรัฐสภา: พันธมิตรทางออก (2012–2017) คองเกรสแห่งชาติอาร์มีเนีย (2017–2018)
เขตเลือกตั้ง: เยเรวาน
 
ข้อมูลส่วนบุคคล
เกิด:  (1975-06-01) 1 มิถุนายน ค.ศ. 1975 (49 ปี) อีเยวัน สาธารณรัฐสังคมนิยมโซเวียตอาร์มีเนีย สหภาพโซเวียต
พรรคการเมือง: พรรคสัญญาพลเมือง (2013–ปัจจุบัน)
การเข้าร่วม พรรคการเมืองอื่น: พันธมิตรก้าวของเรา (2018–2021) พันธมิตรทางออก (2016–2018) คองเกรสแห่งชาติอาร์มีเนีย (2008–2012)
คู่สมรส: อันนา ฮากอบยัน
บุตร: 4 คน
การศึกษา: มหาวิทยาลัยรัฐเยเรวาน
รางวัล: เครื่องราชอิสริยาภรณ์พระสันตะปาปาปีอุสที่ 9
ลายมือชื่อ: 

นีกอล วอยายี พาชินยัน (อาร์มีเนีย: Նիկոլ Վովայի Փաշինյան, ออกเสียง [nikɔl pʰɑʃinˈjɑn]; เกิด 1 มิถุนายน 1975) เป็นนักการเมืองชาวอาร์มีเนีย ผู้ดำรงตำแหน่งนายกรัฐมนตรีอาร์มีเนียตั้งแต่ 8 พฤษภาคม 2018 เขามีอาชีพเป็นนักข่าว และก่อตั้งหนังสือพิมพ์เป็นของตนเองในปี 1998 แต่ถูกสั่งปิดในปีเดียวเนื่องจากข้อหาหมิ่นประมาท เขาเคยถูกตัดสินจำคุกหนึ่งปีจากข้อหาหมิ่นประมาทแซร์ฌ ซาร์เคิสยัน รัฐมนตรีความมั่นคงแห่งชาติ เขาเป็นบรรณาธิการประจำนิตยสาร ฮัยกากันฌามานัก ระหว่างปี 1999 ถึง 2012 เขาเป็นผู้สนับสนุนเลวอน เตร์-เปตรอสยัน ประธานาธิบดีคนแรกของอาร์มีเนีย และเป็นผู้วิจารณ์รอเบร์ต คอชาร์ยัน ประธานาธิบดีคนที่สองและพวก รวมถึงวิพากษ์วิจารณ์ความสัมพันธ์ใกล้ชิดระหว่างอาร์มีเนียกับรัสเซีย และสนับสนุนความสัมพันธ์อันดีกับตุรกีแทน
พาชินยันก่อตั้งพรรคสัญญาพลเมืองขึ้น และร่วมกับอีกสองพรรคฝ่ายค้าน จัดตั้งเป็นพันธมิตรทางออก ซึ่งได้คะแนนเสียงรวมเกือบ 8% ในการเลือกตั้งรัฐสภาปี 2017 ต่อมาเขาเป็นผู้นำการปฏิวัติปี 2018 ซึ่งโค่นล้มรัฐบาลของแซร์ฌ ซาร์เคิสยัน และได้รับเลือกตั้งเป็นนายกรัฐมนตรีในการเลือกตั้งปีเดียวกัน ซึ่งได้รับการเชิดชูจากผู้สังเกตการณ์ด้านการเมืองว่าเป็นชัยชนะของประชาธิปไตยในอาร์มีเนีย ในขณะเดียวกันเขาถูกวิจารณ์ว่าเป็นพวกประชานิยม
การฝังเพื่อนบ้านแบบเฟ้นสุ่มแจกแจง t

การใช้ t-SNE สำหรับการฝังคำ เพื่อให้เห็นภาพการแจกแจงของคำ
ชุดข้อมูล MNIST ที่ทำการฝังให้อยู่ในสองมิติโดยใช้ t-SNE
การฝังเพื่อนบ้านแบบเฟ้นสุ่มแจกแจง t (t-distributed stochastic neighbor embedding, t-SNE) เป็นวิธีการทางสถิติสำหรับการแสดงข้อมูลมิติสูงด้วยการกำหนดตำแหน่งข้อมูลแต่ละจุดในแผนที่สองมิติหรือสามมิติ โดยมีพื้นฐานจากขั้นตอนวิธีการฝังเพื่อนบ้านแบบเฟ้นสุ่มที่พัฒนาขึ้นครั้งแรกโดยเจฟฟรีย์ ฮินตัน และ แซม โรไวส์ (Sam Roweis) แล้วได้รับการเสนอรูปแบบการแจกแจงที โดย เลาเรินส์ ฟัน แดร์ มาเติน (Laurens van der Maaten) และฮินตัน วิธีนี้เป็นการลดมิติแบบไม่เชิงเส้น ซึ่งเหมาะสำหรับการฝังข้อมูลมิติสูงลงในพื้นที่มิติต่ำ (2 มิติ หรือ 3 มิติ) สำหรับการแสดงให้เห็นเป็นภาพ โดยเฉพาะอย่างยิ่ง เมื่อจัดเรียงชุดข้อมูลมิติสูงใน 2 หรือ 3 มิติ ชุดที่คล้ายกันจะสัมพันธ์กับความน่าจะเป็นสูงในบริเวณใกล้เคียง และชุดที่แตกต่างกันจะสัมพันธ์กันในบริเวณที่ห่างไกล
ขั้นตอนวิธี t-SNE โดยหลักแล้วประกอบด้วย 2 ขั้นตอน โดยขั้นแรก คือการสร้างการแจกแจงความน่าจะเป็นเพื่อให้คู่ของข้อมูลมิติสูงแต่ละคู่มีแนวโน้มที่จะเลือกกลุ่มที่คล้ายกัน ในขณะที่ชุดที่แตกต่างจะมีความน่าจะเป็นที่จะอยู่กลุ่มเดียวกันน้อย ขั้นตอนต่อมาคือ กำหนดการแจกแจงความน่าจะเป็นที่คล้ายกันสำหรับเซตบนแผนที่มิติต่ำ และค้นหาตำแหน่งของจุดในแผนที่มิติต่ำที่จะลดไดเวอร์เจนซ์คัลแบ็ก–ไลบ์เลอร์ระหว่างการแจกแจงทั้งสองให้เหลือน้อยที่สุด ขั้นตอนวิธีดั้งเดิมใช้ระยะทางแบบยุคลิด เป็นการวัดความคล้ายคลึงกันระหว่างจุดสองจุด แต่จำเป็นต้องแก้ไขอย่างเหมาะสมตามความจำเป็น
t-SNE ถูกนำมาใช้เพื่อแสดงภาพในการใช้งานที่หลากหลาย รวมถึงการวิจัยด้านความมั่นคงคอมพิวเตอร์ การวิเคราะห์ดนตรี การวิจัยมะเร็ง ชีวสารสนเทศศาสตร์ และการประมวลผลสัญญาณทางชีวการแพทย์ นอกจากนี้ยังมักใช้เพื่อแสดงภาพตัวแทนระดับสูงที่เรียนรู้จากโครงข่ายประสาทเทียม
แม้ว่ามักจะมองเห็นกลุ่มก้อนได้ในแผนภาพ t-SNE แต่ก็จำเป็นต้องมีความเข้าใจที่ดีเกี่ยวกับพารามิเตอร์ t-SNE เนื่องจากกลุ่มก้อนที่มองเห็นอาจเปลี่ยนไปอย่างมากโดยขึ้นกับพารามิเตอร์ที่เลือก กลุ่มก้อนดังกล่าวยังสามารถปรากฏขึ้นมาได้จากข้อมูลที่ไม่ใช่กลุ่มก้อนจริง นั่นคืออาจทำให้ได้กลุ่มก้อนปลอม ดังนั้นจึงอาจจำเป็นต้องค้นหาซ้ำโดยเลือกพารามิเตอร์และตรวจสอบผลลัพธ์ใหม่ t-SNE มักจะสามารถกู้คืนกลุ่มก้อนที่แยกจากกันได้ดี ได้มีการสาธิตให้เห็นถึงรูปแบบที่เรียบง่ายของรูปร่างกลุ่มสเปกตรัมโดยการเลือกพารามิเตอร์พิเศษแล้ว
รายละเอียด

สมมุติว่ามีชุดข้อมูล  N ตัวที่แสดงค่าหลายมิติ  \mathbf {x} _{1},\dots ,\mathbf {x} _{N} วัตถุประสงค์ของเราคือแสดงชุดข้อมูลนี้ในรูปของ  \mathbf {y} _{1},\dots ,\mathbf {y} _{N} ที่มีจำนวนมิติต่ำกว่าที่สามารถสะท้อนให้เห็นถึงลักษณะความคล้ายคลึงกันของชุดข้อมูลมิติสูง
พารามิเตอร์สำหรับ t-SNE ได้แก่ ค่าความงุนงง (perplexity) ของพารามิเตอร์ฟังก์ชันการสูญเสียและจำนวนการคำนวณวนซ้ำ  T ของพารามิเตอร์การปรับให้เหมาะสม, อัตราการเรียนรู้  \eta , โมเมนตัม  \alpha (t) ฟัน แดร์ มาเติน ได้อธิบายไว้ว่าสมรรถนะของ t-SNE ไม่ค่อยขึ้นกับค่าความงุนงง โดยค่าความงุนงงที่เหมาะสมที่สุดนั้นต่างกันไปขึ้นอยู่กับข้อมูลที่ใช้ แต่โดยทั่วไปจะอยู่ระหว่าง 5 ถึง 50
ขั้นแรก เราคำนวณความคล้ายคลึงกันของแต่ละคู่สำหรับชุดข้อมูลมิติสูง ฟัน แดร์ มาเติน และ ฮินตัน ได้อธิบายว่า "ถ้าเลือกจุดข้อมูล  x_{j} โดยอิงตาม  x_{i} ให้เป็นสัดส่วนกับการแจกแจงความหนาแน่นความน่าจะเป็นแบบปรกติที่มีใจกลางอยู่ที่  x_{i} แล้ว ความคล้ายคลึงกันระหว่าง  x_{j} กับ  x_{i} จะแสดงได้เป็นความน่าจะเป็นมีเงื่อนไข  p_{j|i}"
โดยสำหรับจุดเดียวกันจะได้ว่า  p_{i\mid i}=0
\sigma _{i} คือค่าเบี่ยงเบนของการแจกแจงปรกติ ซึ่งอาจหาได้โดยวิธีแบ่งครึ่ง เป็นไปตามความสัมพันธ์ความงุนงงดังต่อไปนี้
ในที่นี้  H(P_{i}) คือเอนโทรปีของข้อมูล หากกระจุกกันอยู่อย่างหนาแน่นในพื้นที่แคบแล้ว  \sigma _{i} จะเป็นค่าที่มีขนาดเล็ก
จากนั้น[ความน่าจะเป็นร่วม]]  p_{ij} คำนวณได้โดยใช้สูตรต่อไปนี้
โดยในกรณี  i=j จะกลายเป็น 0 (นั่นคือ  p_{ii}=0)
ให้ผลเฉลยตั้งต้น  Y^{(0)} ได้จากการสุ่มตัวอย่างของการแจกแจงแบบเกาส์เซียนที่มีค่าเฉลี่ยเป็น 0
สุดท้าย ให้ทำซ้ำ T ครั้ง หาผลเฉลย  Y^{(T)} ในขั้นตอนต่อไปตั้งแต่ขั้น t=1 ถึง t=T
คำนวณความคล้ายคลึงมิติต่ำสำหรับ  Y^{(t-1)} ซึ่งเป็ผลเฉลยที่ t-1
ความน่าจะเป็นร่วมโดยใช้การแจกแจงที (การแจกแจงโคชี) โดยมีองศาเสรีเป็น 1
อย่างไรก็ตาม จะให้ค่าเป็น 0 สำหรับคู่ที่มีจุดเดียวกัน  q_{ii}=0
ให้ไดเวอร์เจนซ์คัลแบ็ก–ไลบ์เลอร์สำหรับการแจกแจง P ของ  p_{ij} และการแจกแจง Q ของ  q_{ij} เป็นฟังก์ชันเป้าหมาย แล้วหาผลเฉลย  Y^{(t)} ที่ทำให้มีค่าต่ำที่สุด
คำนวณความชันของฟังก์ชันเป้าหมายสำหรับแต่ละ i
ความชันของฟังก์ชันเป้าหมายและคำนวณหาผลเฉลย  Y^{(t)} ลำดับที่ t จากคำตอบก่อนหน้า
การแสดงผลเฉลย  Y^{(T)} ด้วยภาพทำให้สามารถเข้าใจกลุ่มของชุดข้อมูลที่มีมิติสูงได้
ข้อเสีย

ยังไม่ชัดเจนว่าจะดำเนินการลดมิติทั่วไปอย่างไร
มีสมบัติที่ค่อนข้างเป็นเฉพาะที่ทำให้มีความอ่อนไหวต่อคำสาปของมิติข้อมูลโดยธรรมชาติ
ฟังก์ชันเกาส์เซียนใช้ระยะทางแบบยุคลิด  \lVert x_{i}-x_{j}\rVert  จึงได้รับผลจากคำสาปของมิติ และสูญเสียความสามารถในการแยกแยะข้อมูลตามระยะทางสำหรับมิติสูง  p_{ij} จะกลายเป็นมีค่าเกือบเท่ากัน เพื่อบรรเทาปัญหานี้ จึงได้มีการเสนอวิธีการที่ระยะห่างจะถูกปรับโดยการแปลงกำลังตามขนาดเฉพาะของแต่ละจุด
ไม่รับประกันว่าฟังก์ชันเป้าหมาย t จะลู่เข้าที่ค่าต่ำสุดวงกว้าง
แม้ว่าจะมีพารามิเตอร์และขั้นตอนวิธีเหมือนกัน ก็อาจได้ผลเฉลยที่แตกต่างกัน
กิจกรรมเฉลิมพระเกียรติมหามงคลเฉลิมพระชนมพรรษา 80 พรรษา

นิทรรศการเฉลิมพระเกียรติฯ ศูนย์แสดงสินค้าและการประชุม อิมแพ็ค เมืองทองธานี
ซุ้มเฉลิมพระเกียรติและน้ำพุ บริเวณถนนราชดำเนิน
กิจกรรมเฉลิมพระเกียรติ เนื่องในมหามงคลเฉลิมพระชนมพรรษา 80 พรรษา 5 ธันวาคม พุทธศักราช 2550 นั้นประกอบด้วยกิจกรรมหลักๆที่จัดโดยภาครัฐ และเอกชน หลากหลายกิจกรรม เช่น